Marijona Šmulkštytė

Marijona Šmulkštytė, dar žinoma kaip Sesuo Leonarda (1893 m. rugsėjo 22 d. Gudiškių k., Igliškėlių valsč. – 1972 m. spalio 9 d. Kaune) – skulptorė, vienuolė kazimierietė, lietuviškos Šv. Kazimiero seserų kongregacijos narė.Marijampolės istorinės datos 

M. Šmulkštytė baigė skulptūros studijas Kauno meno mokykloje. Ji buvo tarp pirmųjų šios mokyklos skulptūros skyriaus absolventų. Pagarsėjo antkapiniu paminklu mirusiems Marijampolės ateitininkams,„Naujasis Židinys-Aidai“. Bažnytinės dailės atnaujinimo sąjūdis ir stiliaus problema 2001/6, p. 339 o nuo 1933 m. iki SSRS–Vokietijos karo pradžios kūrė monumentalų skulptūrinį ansamblį arkivyskupo  Juozapo Skvirecko pakaunėje valdyto Linkuvos dvaro sodyboje. Įvardijama kaip savotiška Kauno arkivyskupijos „rūmų“ dailininke.

Išliko vertingų religinio turinio skulptūrinių kompozicijų, išlietų iš betono, priskiriamų modernizmo, realistinio neoromantizmo stilistikai. Tarpukaryje kurti žinomi darbai buvo proginiai, skirti Lietuvos bažnytinės provincijos įkūrimo 10 metų, Lietuvos Krikšto 550 metų jubiliejams.

 Darbai 

 Linkuvos dvaro šv. Jono Krikštytojo koplyčia, 1936 m.
 Skulptūrinė grupė „Poilsis”, Linkuvos dvaras, 1936 m.
 Skulptūrinė kompozicija „Kristus Karalius“, Linkuvos dvaras, 1941 m.
 Maironio biustas, Kauno kunigų seminarijos sodas, 1933 m.; sovietmečiu apgadintas, 1983 m. atiduotas į Maironio lietuvių literatūros muziejaus fondus.„Lituanistica“. Maironio atminimo įamžinimas literatūrinės kanonizacijos aspektu (1932–1940) 2017, t. 63, Nr. 2(108), p. 106
 Antano Šmulkščio namas Kaune, Vaižganto g. 10. Galimai prie gausios namo puošybos prisidėjo jo sesuo M. Šmulkštytė.Kauno gatvių istorija: Vaižganto gatvė kauno.diena.lt 2022-04-29

 Pastabos 

 Šaltiniai 

 Nuorodos 

 Kauno arkivyskupas metropolitas Juozapas Jonas Skvireckas ir sesuo Immaculata (Judita Dvaranauskaitė) prie skulptūrinės grupės „Poilsis” šventiko sodyboje Linkuvoje. 1936–1940 m. limis.lt
 Prie Ateitininkų paminklo Marijampolės senosiose kapinėse 1939 m. limis.lt

Kategorija:Lietuvos skulptoriai
Kategorija:Lietuvos kazimierietės